Twee sterf in ongeluk in KZN | Maroela Media
'n Bakkie en motor was in die ongeluk in Bulwer betrokke. Foto: ER24
'n Volwassene en 'n kind is dood en tien mense beseer in 'n trompop botsing tussen 'n bakkie en 'n motor op die R617 naby Bulwer, sowat 50 km suidwes van Pietermaritzburg.
Paramedici het Donderdag omstreeks 10:20 op die toneel aangekom waar hulle 'n bakkie op sy sy aangetref het, terwyl die motor op sy wiele langs die bakkie gestaan het, sê Russel Meiring, ER24-woordvoerder.
Talle mense het oor die toneel versprei gelê. By nadere ondersoek het paramedici 'n man aangetref wat vasgevang was aan die passasierskant van die motor terwyl 'n meisie, vermoedelik twee jaar oud, in die pad aangetref is.
"Albei is op die toneel dood verklaar," sê Meiring.
Nog tien pasiënte is op die toneel behandel vir beserings wat van gering tot matig gewissel het. Hulle is na nabygeleë hospitale vir verder behandeling geneem, sê Meiring.
Dubbel kajuit bakkie vat wettiglik 5 passasiers, en n sedan ook 5. 12 mense was betrokke by die ongeluk! (2 oorlede en nóg 10 beseer). Dan wonder ons waarom is die beserings en dodetal so "sky-high" in die land…..
Padreels bestaan net nie meer nie. Onskuldige mense sterf daagliks, hartseer. Wil nie hiérdie tyd op die paaie wees nie, ry maar Jan tuisbly se kar.